b"\n_START_ARTICLE_\nVertikalaus leidimo sistema\n_START_PARAGRAPH_\nVertikalaus leidimo sistema (angl. vertical launching system; VLS), VLS\xc2\xa0\xe2\x80\x93 \xc5\xa1iuolaikin\xc4\x97 raket\xc5\xb3 leidimo sistema, i\xc5\xa1 kurios raketa startuoja vertikaliai, o tik paskui pasirenka reikiam\xc4\x85 skryd\xc5\xbeio kurs\xc4\x85, naudojamas \xc4\xafvairi\xc5\xb3 pasaulio \xc5\xa1ali\xc5\xb3 laivyn\xc5\xb3 povandeniniuose ir antvandeniniuose laivuose._NEWLINE_VLS sukurta vystant leidimo sistemas, sukonstruotas balistin\xc4\x97ms raketoms atominiuose povandeniniuose laivuose leisti. VLS yra suma\xc5\xbeinti leidimo \xc4\xafrengini\xc5\xb3 variantai, skirti leisti sparnuot\xc4\x85sias raketas (pvz., ''Tomahawk'') ir prie\xc5\xa1l\xc4\x97ktuvines raketas (pvz., Standard)._NEWLINE_Atominiuose povandeniniuose laivuose \xc4\xafrengtos VLS leid\xc5\xbeia naudoti didesn\xc4\x99 ginkl\xc5\xb3 \xc4\xafvairov\xc4\x99, negu tik torpedini\xc5\xb3 aparat\xc5\xb3 naudojimas. Antvandeniniams kombatantams VLS leid\xc5\xbeia tur\xc4\x97ti gerokai daugiau paruo\xc5\xa1t\xc5\xb3 \xc5\xa1auti raketini\xc5\xb3 ginkl\xc5\xb3, negu senosios ne VLS sistemos (pvz., vienos kreipiamosios leistuvas Mk-13 ar dviej\xc5\xb3 kreipiam\xc5\xb3j\xc5\xb3 Mk-26), kurios b\xc5\xabna u\xc5\xbetaisomos raketomis i\xc5\xa1 po deniu esan\xc4\x8di\xc5\xb3 d\xc4\x97tuvi\xc5\xb3. JAV karinis j\xc5\xabr\xc5\xb3 laivynas raketiniuose kreiseriuose ir eskadriniuose mininkuose naudoja vien tik VLS, nors Mk-13 ir Mk-26 leistuvai dar naudojami laivuose, parduodamose kitoms \xc5\xa1alims, tokioms kaip Taivanas, Graikija ar Lenkija."